గద్దె రాజేంద్ర ప్రసాద్
రాజేంద్రప్రసాద్ క్రిష్ణా జిల్లాకు చెందిన గుడివాడకు దగ్గర్లోని దొండపాడు గ్రామంలో ఒక మధ్యతరగతి కుటుంబంలో జన్మించాడు. ఆయన తల్లిదండ్రులు గద్దె వెంకట నారాయణ, మాణిక్యాంబ. అతను బాల్యం, యవ్వనంలో అప్పుడప్పుడూ ఎన్. టి. ఆర్ స్వస్థలమైన నిమ్మకూరులోని ఇంటికి తరచుగా వెళ్ళి వస్తుండేవాడు. అలా చిన్నప్పటి నుంచే అతనికి ఎన్. టి. ఆర్ ప్రభావం పడింది. సినీ పరిశ్రమలో ప్రవేశించక మునుపు సిరామిక్ ఇంజనీరింగ్ లో డిప్లోమా పూర్తి చేశాడు.
వై.యస్.రాజారెడ్డి
యెడుగూరి సందింటి రాజారెడ్డి కడప జిల్లాకు చెందిన వ్యాపారవేత్త మరియు ప్రముఖ రాజకీయ కుటుంబానికి మూలకర్త. ఇతను స్థానిక వివాదాలను పరిష్కరించడంలో నాయకత్వ బాధ్యతలు వహించటం ద్వారా పేరుగాంచాడు. కొన్ని వివాదాలను పరిష్కరించిన తీరును బట్టి ఈయన కఠినంగా వ్యవహరిస్తారనే ఊహతో వివాదకులలో భయముండేది. వై.యస్.రాజారెడ్డి తల్లిదండ్రులు వై.యస్.వెంకటరెడ్డి, మంగమ్మ. రాజారెడ్డి భార్య పేరు జయమ్మ, వీరికి కలిగిన సంతానంలో ఆంధ్రప్రదేశ్ ముఖ్యమంత్రిగా పనిచేసిన వై.యస్. రాజశేఖరరెడ్డి ఒకరు.